A KSH újabb lépéseket tett a regiszteralapú népességstatisztika felé

Befejeződött a Központi Statisztikai Hivatal (KSH) népességstatisztikai fejlesztésekkel kapcsolatos európai uniós projektje.

Az SMP ESS program keretében megvalósult projekt során olyan új módszerekkel kísérleteztünk, amelyek segítségével a jövőben kizárólag nyilvántartási adatok felhasználásával állíthatunk majd elő népszámlálási típusú adatokat, amelyek megfelelnek az új európai népességstatisztikai rendelet (European Statistics on Population, ESOP) által előírt feltételeknek.

A most előállított kísérleti adatállományok fokozottan építenek a hazai nyilvántartások adataira, elsősorban a lakosság ezekben szereplő „adminisztratív életjeleire”, illetve a Magyarországon való tartózkodási idő megállapításához szükséges longitudinális regiszterinformációkra.

A projekt eredményei, amellett, hogy alapul szolgálnak majd a jövő adminisztratív adatokra épülő népszámlálásaihoz, eleget tesznek az európai népességstatisztikai rendeletben megfogalmazott definíciós feltételeknek, ezáltal javítva a hazai népességstatisztika uniós szintű összehasonlíthatóságát.

Sajtókapcsolat:

* kommunikacio@ksh.hu

Eredeti tartalom: Központi Statisztikai Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7055/a-ksh-ujabb-lepeseket-tett-a-regiszteralapu-nepessegstatisztika-fele/